《癸卯十月同林子宜拜扫先师乐轩墓因和南谷寺》
宋代·刘翼

秋风飒飒已华颠，男女犹赊嫁娶钱。
问道西轩空有梦，繙经南谷恐无缘。
登坟荐酒徒为尔，对佛拈花亦偶然。
回首白云无叫处，青山长在泪痕边。

作者简介：福州福清人，字躔文，一作躔父，号心如。为陈藻门人。隐居耕读，独力于诗，晚益傲世自乐。有《心游摘稿》。